Bybelskool » Wat is jou enigste troos in lewe en dood? – Romeine 14:7-9
Ons het nie finale seggenskap oor onsself nie – of ons lewe of sterwe. As ons leef, leef ons mos vir die Here, en as ons sterf, sterf ons vir Hom. Of ons dan lewe of sterwe, ons is volkome sy eiendom. Dít is tog waarvoor Christus gesterf het en weer lewendig geword het – om Heer te wees oor dooies en lewendes. (NLV)
1. Die troos van hierdie verse is werklik omvattend. Ons kan nie bepaal of ons lewe of sterwe nie. Ons het nie seggenskap daaroor nie. Ons hoop lê in Hom vir Wie ons leef. Hoe laat dit jou voel?
2. Christus neem deur sy sterwe en opstanding ons vrees vir die dood weg. Of ons dan lewe of sterwe, ons is volkome sy eiendom. Hoe beïnvloed dit jou denke oor jouself en wat met jou in hierdie lewe kan gebeur?
3. Lees die verse later vandag weer om jou te herinner aan die troos dat jy volkome Sy eiendom is.
4. Jy kan later vanaand die verse weer in die konteks van Romeine 14 lees en my bydrae daaroor, veral hoe dit jou teenoor ander laat optree: Romeine 14 – Aanvaarding eerder as argumente.